club47031643
Кудайдыҥ бичимелдери
Ай кеберлў Алтай јерим
Кўн кеберлў Эне јерим 
Кандый кӧп јажытту
Канча чактар ӧткӧн
Канча калык тепсеген
Алтай јерис блаатпаган
Ада јерис кунурабаган
Канча албаты јуулаган
Алтай јерис артып калган
Албатызы јурўмин берген
Баатыр эрлер канын тӧккӧн
Баатыр кыстар калапту болгон
Качан да  Алтай јерин
Тууразынаҥ келип мензинбеген
Колго тудуп ээленбеген
Ол ӧйдӧ албатыны
Тоомјы – укаалу кижи башкарган
Је тургуза ӧйдӧ
Јаҥыс турун чок бербес
Јакшы кижи јамыда јок
Јаҥыс кардын сананган
Бу ла ӧйдӧ тургуза
Алтайымныҥ салымы 
Ӧрӧ  ӧзӧр јуруми
Колдоҥ колго тўжўп јат
Јамылуулар карманын толтырып 
Учына јетпейт, тойбойт
Алтай, јебрен Алтай
Учурын, угын јылыйттарга јетти 
Ӧрӧ ӧзӧр салымын 
Ӧскӧртип јат башчылар
Ийт јибес башчылар
Ийдишкен отургыштаҥ
Ӧрӧ ӧзӧр јўрўмди
Оҥдоп болбойт кўрўмдер
Кўнниҥ јажыды ачыларын
Айдыҥ јажыды јарталарын
Канай да айтса јетпейт
Меези суйук улуска
Учуры јаан ачылталар
Учугын оныҥ тудуп аларын 
Эртенги кўнниҥ келерин
Кемизи де оҥдобойт
Мындый башчылар керек јок
Албатыга санаа – башту
Укаалу ла бўдўмдў 
Алтайын кысканган, 
Албатызын тоогон 
Башчы керек деп
Јайааныс јайнап
Албатынаҥ сурайт
Ӧй келди јалтанбастаҥ тудатан
Јайналганду ўрўмди 
Ырадатан, токтодон
Албатызын ичкери јолго апаратан
Башчы тудары туруп јат
Баш ла болзын баш болзын
Баштап јўрген Јайааныс
Ўч Курбустан Кудайыс
Кудайдын бергенин бичип алган 
Л Енчинова